Маїца

Маїца часц облєчива хторе ше ноши на горнєй часци цела, закрива торзо. Вирез маїци може буц округли лєбо у форми латинїчней букви **V**. Маїци звичайно нє маю ґомбички, ґалєр анї кишенки, можу буц зоз краткима або длугокима рукавами. Маїци, як и кажде друге облєчиво, доступни дзецом, хлопом и женом. Маїца ше здзива прейґ глави, часц є облєчива хторе ше першобутно ношело як споднє облєчиво, алє ше познєйше почало хасновац як горнє облєчиво.
У основи маїца ма форму подобну як кошуля зоз краткима рукавами, без огляду же постоя и маїци зоз длугокима рукавами. Маїца менєй формална файта облєчива як кошуля. Маїци звичайно виробени зоз памуку, синтетичних платнох, волни. Часто су украшени зоз даяким написаним текстом або мустру. У даєдних исламским жемох женом нє дошлєбодзене ношиц маїцу у явносци.

## История
Перши облєчива подобни маїцом зявели ше у другей половки 19. вику, кед их рударе хасновали ефикасно ше защициц од праху и цеплоти. Права маїца, яку нєшка познаме, зявела ше 1898. року дзекуюци америцкому войску.  

Починаюци зоз масовну продукцию за морякох, маїца швидко постала популарна як споднє облєчиво. После Другей Шветовей войни постала самостойни елемент ґардероби и почало ше ю хасновац як горнє облєчиво. Така оможлївела лагодносц облєканя при чежких физичних роботох, поготов кед горучави. Права, масовна заинтересованосц за маїци почала 1942. року, кед ше фотоґрафия вояка у билей маїци зоз друковану сличку зявела на насловним боку часописа *Life*. После того, маїци постали популарни як средство предвиберанковей кампанї и рекламованє. Филми *Трамвай волани жаданє* (1951) и *Буновнїк* (1955) допринєсли популарносци маїцом як горнього облєчива. 60-их рокох прешлого вику маїци зоз технїку *тай-дай* фарбу, повязани зоз етнїчним стилом и хипи рухом, постали модне зявенє, а то допринєсло дальшому ширеню того облєчива - тей файти ґардероби. 

Зоз можлївосцу друкованя по нїх, маїци постали популарни и рекламни медиюми за политичарох и орґанизациї. 90-их рокох, класц лоґотипи компанийох и рекламни надписи на маїци постало модерни тренд.

## Материял
За виробок маїцох хасную ше рижни файти лєгких тканих платнох

(памук, мишанїни памука, (зоз еластином, полиестером), вискоза, вискоза зоз еластином, чисти полиестер). Густосц платна варирує од 110 до 260 ґ/м².

## Технолоґия шица
Водзацу улогу у технолоґиї шица маїцох ма схопносц роботи зоз штриканим-еластичним материялом: правилне штриганє/кроєнє платна (по длужини), шице рукавох, повага на нацагованє платна и же би шє нє ,,зберало”, нє зцаговало ; коло дзирох за руки и коло шиї. Важне тиж хаснованє одвитуюцих цвернох за шице хтори оможлївюю умерене и благе розцагованє при шицу. 

За шице маїцох, як и за ткв. дуксери хасную ше три файти машини за шице:

• оверлок (за єднаке орезованє бокох – рубцох на платну и источасне орубйованє и шице),

• ибердек машина зоз ровну иглу, лєбо двома (за обробку порубох и рубцох коло шиї и рукавох),

• машина зоз єдну иглу (за нїжни обробок дзири коло шиї) (машина цо штепа, лєм ровно шиє - штепарка). Методи друкованя мустрох, односно сличкох,

• Найчастейша метода друкованя дизайна на маїци то ткв. сито друкованє зоз рижнороднима файтами фарбох (вода и пластисол) зоз рижнима ефектами). 

• Машинске вишиванє (зоз вискознима або полиестернима цвернами) тиж популарне.

• Пришиванє рижних елементох зоз платна. Сублимация идеална за друкованє сличкох на маїци зоз полиестера. За памучни и синтетични платна у индустриї ше хаснує шлїдуюци методи:

• сито друкованє,

• термо друкованє (термотрансфер),

• директне диґиталне друкованє,

• флокиранє,

• вишиванє (ручне або машинске),

## Обласц хаснованя
Маїци єдна зоз найшлєбоднєйших файтох облєчива, у каждодьньовим живоце дзецох и одроснутих, богатих и худобнєйших, хлопох и женох, шицки их ноша. Розликую ше по квалитету и цени, дизайну.

## Класификация

По длужини рукавох: 

• без рукавох 

• зоз краткима рукавами 

• зоз триштварцинскима рукавами 

• зоз длугокима рукавами 

• зоз раґлан рукавами

• По форми коло шиї: 

• округли вирез 

• **V** вирез 

• Италиянски вирез (вирез на чамец) 

По велькосци:

• Европски 

• Русийски 

• Китайски

## Маїци у маркетинґу
Пре свою популарносц, маїци ше часто хаснує за реклами наменки, праве пре вигодносц за друкованє сличкох на нїх, уключуюци лоґотипи компанийох або надписи.

## Вонкашнї вязи
• Мајица, т. 18в(1), *Правопис српскога језика*, Матица српска, Нови Сад. 2010. ISBN 978-86-7946-079-0. стр. 364.

## Референци


Катеґория:Облєчиво
Катеґория:Облєчиво зоз памуку